CELEX: 32022D1205
Language: ro
Date: 2022-07-12 00:00:00
Title: Decizia de punere în aplicare (UE) 2022/1205 a Comisiei din 12 iulie 2022 de autorizare a unor metode de clasificare a carcaselor de porc în Danemarca și de abrogare a Deciziei 2009/12/CE [notificată cu numărul C(2022) 4784] (Numai textul în limba daneză este autentic)

13.7.2022   
               
               
                  RO
               
               
                  Jurnalul Oficial al Uniunii Europene
               
               
                  L 186/21
               
            
         DECIZIA DE PUNERE ÎN APLICARE (UE) 2022/1205 A COMISIEI
         din 12 iulie 2022
         de autorizare a unor metode de clasificare a carcaselor de porc în Danemarca și de abrogare a Deciziei 2009/12/CE
         
            
               [notificată cu numărul C(2022) 4784]
            
         
         (Numai textul în limba daneză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 20 primul alineat litera (p),
         întrucât:
         
                     (1)
                  
                  
                     Articolul 10 din Regulamentul (UE) nr. 1308/2013 prevede că modelele Uniunii de clasificare a carcaselor de porc se aplică în conformitate cu punctul B din anexa IV la regulamentul respectiv. Secțiunea B.IV punctul 1 din anexa IV la regulamentul menționat prevede că, pentru clasificarea carcaselor de porc, conținutul de carne macră se evaluează prin metode de clasificare autorizate de Comisie, că sunt autorizate numai metodele de estimare confirmate statistic și bazate pe măsurarea fizică a uneia sau mai multor părți anatomice ale carcasei de porc și că metodele de clasificare sunt autorizate sub rezerva respectării unei toleranțe maxime de eroare statistică în estimare. Această toleranță este definită în partea A punctul 1 al doilea paragraf din anexa V la Regulamentul delegat (UE) 2017/1182 al Comisiei (2).
                  
               
                     (2)
                  
                  
                     Decizia 2009/12/CE a Comisiei (3) autorizează utilizarea a șapte metode de clasificare a carcaselor de porc în Danemarca.
                  
               
                     (3)
                  
                  
                     Modificările aparatelor sau ale metodelor de clasificare nu trebuie să fie permise, cu excepția cazului în care ele sunt autorizate în mod explicit printr-o Decizie de punere în aplicare a Comisiei.
                  
               
                     (4)
                  
                  
                     Danemarca a solicitat Comisiei să retragă autorizația pentru metodele „Klassificeringscenter (KC)”, „Uni-Fat-O-Meater (Unifom)”, „Fully automatic ultrasonic equipment (AutoFOM 1)” și „Updated fully automatic ultrasonic equipment (AutoFOM DK)”.
                  
               
                     (5)
                  
                  
                     Danemarca a solicitat, de asemenea, Comisiei să autorizeze două noi metode: „Fully automatic ultrasonic equipment (AutoFOM IV)” și „Metoda manuală (ZP)”. În acest scop, în protocolul prevăzut la articolul 11 alineatul (3) din Regulamentul delegat (UE) 2017/1182, Danemarca a prezentat o descriere detaliată a testului de disecție, indicând principiile pe care se bazează noile metode, rezultatele testului său de disecție și ecuațiile utilizate pentru evaluarea procentului de carne macră.
                  
               
                     (6)
                  
                  
                     Danemarca a solicitat, de asemenea, Comisiei să autorizeze formule actualizate pentru trei metode [„Fat-O-Meater/Manuel Klassificering (FOM/MK)”, „Fat-O-Meater II (FOM II)” și „Automatic ultrasound instrument (AutoFOM III)”] deja autorizate prin Decizia 2009/12/CE pentru clasificarea carcaselor de porc pe teritoriul său.
                  
               
                     (7)
                  
                  
                     Examinarea cererii respective a arătat că sunt îndeplinite condițiile și cerințele minime pentru autorizarea celor două noi metode de clasificare și pentru actualizarea ecuațiilor pentru celelalte trei, astfel cum se prevede în partea A din anexa V la Regulamentul delegat (UE) 2017/1182. Prin urmare, metodele de clasificare și formulele în cauză trebuie să fie autorizate în Danemarca.
                  
               
                     (8)
                  
                  
                     În consecință, din motive de claritate și de securitate juridică, Decizia 2009/12/CE trebuie să fie abrogată.
                  
               
                     (9)
                  
                  
                     Măsurile prevăzute în prezenta decizie sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTA DECIZIE:
         
            Articolul 1
            În conformitate cu secțiunea B.IV punctul 1 din anexa IV la Regulamentul (UE) nr. 1308/2013, în Danemarca este autorizată utilizarea următoarelor metode de clasificare a carcaselor de porc:
            
                        (a)
                     
                     
                        aparatul „Automatic ultrasound instrument (AutoFOM III)” și metodele de estimare aferente, ale căror detalii sunt prezentate în partea I din anexa la prezenta decizie;
                     
                  
                        (b)
                     
                     
                        aparatul „Fully automatic ultrasonic equipment (AutoFOM IV)” și metodele de estimare aferente, ale căror detalii sunt prezentate în partea II din anexa la prezenta decizie;
                     
                  
                        (c)
                     
                     
                        aparatul „Fat-O-Meater/Manuel Klassificering (FOM/MK)” și metodele de estimare aferente, ale căror detalii sunt prezentate în partea III din anexa la prezenta decizie;
                     
                  
                        (d)
                     
                     
                        aparatul „Fat-O-Meater II (FOM II)” și metodele de estimare aferente, ale căror detalii sunt prezentate în partea IV din anexa la prezenta decizie;
                     
                  
                        (e)
                     
                     
                        „Metoda manuală ZP” de măsurare cu ajutorul unei rigle și metodele de evaluare aferente, ale căror detalii sunt prezentate în partea V din anexa la prezenta decizie.
                     
                  
         
            Articolul 2
            Nu sunt permise modificări ale metodelor de clasificare autorizate sau ale aparatelor aferente menționate la articolul 1, cu excepția cazului în care sunt autorizate în mod explicit printr-o Decizie de punere în aplicare a Comisiei.
         
         
            Articolul 3
            Decizia 2009/12/CE se abrogă.
         
         
            Articolul 4
            Prezenta decizie se adresează Regatului Danemarcei.
         
         
            Adoptată la Bruxelles, 12 iulie 2022.
            
               
                  Pentru Comisie
               
               Janusz WOJCIECHOWSKI
               
                  Membru al Comisiei
               
            
         
         
            (1)  JO L 347, 20.12.2013, p. 671.
         
            (2)  Regulamentul delegat (UE) 2017/1182 al Comisiei din 20 aprilie 2017 de completare a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește grilele utilizate în Uniune pentru clasificarea carcaselor de bovine, porcine și ovine și în ceea ce privește raportarea prețurilor de piață ale anumitor categorii de carcase și animale vii (JO L 171, 4.7.2017, p. 74).
         
            (3)  Decizia 2009/12/CE a Comisiei din 19 decembrie 2008 privind autorizarea a unor metode de clasificare a carcaselor de porc în Danemarca (JO L 6, 10.1.2009, p. 83).
      
      
         
            ANEXĂ
            METODE DE CLASIFICARE A CARCASELOR DE PORC ÎN DANEMARCA
            PARTEA I
            
               Automatic ultrasound instrument (AutoFOM III)
            
            
                     
                        1.
                     
                     
                        Normele prevăzute în această parte a anexei se aplică pentru clasificarea carcaselor de porc cu ajutorul aparatului „Automatic ultrasound instrument (AutoFOM III)”.
                     
                  
                     
                        2.
                     
                     
                        Aparatul este dotat cu șaisprezece transductoare ultrasonice de 2 MHz (Frontmatec), distanța de operare dintre transductoare fiind de 25 mm. Datele ultrasonice includ măsurători ale grosimii stratului de grăsime dorsală și ale grosimii mușchiului, precum și ale altor parametri asociați. Rezultatele măsurătorilor se convertesc în estimări ale procentului de carne macră cu ajutorul aparatului.
                     
                  
                     
                        3.
                     
                     
                        Conținutul de carne macră al unei carcase se calculează după următoarea formulă:
                        
                                    (a)
                                 
                                 
                                    pentru femele și porci castrați:
                                    Y = 72,37797649 + (R2P1 × -0,35013939) + (R2P4 × 0,20785366) + (R2P5 × -0,44928653) + (R2P8 × -0,38095230) + (R2P9 × -0,46950184) + (R2P10 × -0,69871531) + (R2P15 × -0,14912761) + (R4P3 × 0,06461598) + (R4P6 × -0,05431414);
                                 
                              
                                    (b)
                                 
                                 
                                    pentru porci masculi întregi:
                                    Y = 78,75696993 + (R2P1 × -0,79436326) + (R2P4 × -0,38023008) + (R2P5 × -0,78847225) + (R2P8 × -0,30711330) + (R2P9 × -0,83062854) + (R2P10 × -0,49646032) + (R2P15 × 0,17342717) + (R4P3 × -0,08364211) + (R4P6 × -0,10359715)
                                 
                              unde:
                        
                                    Y
                                 
                                 
                                    =
                                 
                                 
                                    procentul estimat de carne macră dintr-o carcasă;
                                 
                              
                                    R2P1
                                 
                                 
                                    =
                                 
                                 
                                    grosimea medie a pielii (în mm);
                                 
                              
                                    R2P4
                                 
                                 
                                    =
                                 
                                 
                                    grosimea grăsimii dorsale fără piele (în mm), măsurată în poziția longitudinală a grosimii minime a grăsimii în mușchiul lombar cel mai apropiat de extremitatea dispozitivului („MFT2”), la 70 mm de centrul coloanei vertebrale;
                                 
                              
                                    R2P5
                                 
                                 
                                    =
                                 
                                 
                                    grosimea pielii (în mm), măsurată în MFT2 longitudinal, la 70 mm de centrul coloanei vertebrale;
                                 
                              
                                    R2P8
                                 
                                 
                                    =
                                 
                                 
                                    grosimea grăsimii dorsale fără piele (în mm), măsurată în MFT2;
                                 
                              
                                    R2P9
                                 
                                 
                                    =
                                 
                                 
                                    grosimea pielii (în mm), măsurată în MFT2;
                                 
                              
                                    R2P10
                                 
                                 
                                    =
                                 
                                 
                                    grosimea minimă a grăsimii fără piele (în mm), măsurată în poziția grosimii minime a grăsimii în întreaga carcasă („MFT1”);
                                 
                              
                                    R2P15
                                 
                                 
                                    =
                                 
                                 
                                    grosimea medie a grăsimii cu piele (în mm) a celor doi mușchi lombari, măsurată în MFT1 longitudinal, la 70 mm de la centrul coloanei vertebrale;
                                 
                              
                                    R4P3
                                 
                                 
                                    =
                                 
                                 
                                    grosimea stratului de grăsime 1 (în mm), măsurată în MFT2 longitudinal, la 70 mm de centrul coloanei vertebrale;
                                 
                              
                                    R4P6
                                 
                                 
                                    =
                                 
                                 
                                    grosimea stratului de grăsime 1 (în mm) în MFT2.
                                 
                              
                  
                     
                        4.
                     
                     
                        Această formulă este valabilă pentru carcasele cu o greutate cuprinsă între 50 și 120 kg.
                     
                  PARTEA II
            
               Fully automatic ultrasonic equipment (AutoFOM IV)
            
            
                     
                        1.
                     
                     
                        Normele prevăzute în această parte a anexei se aplică pentru clasificarea carcaselor de porc cu ajutorul aparatului „Fully automatic ultrasonic equipment (AutoFOM IV)”.
                     
                  
                     
                        2.
                     
                     
                        Aparatul este dotat cu 25 de transductoare ultrasonice în bandă largă (Frontmatec), distanța de operare dintre transductoare fiind de 16,5 mm. Datele ultrasonice includ măsurători ale grosimii stratului de grăsime dorsală și ale grosimii mușchiului, precum și ale altor parametri asociați. Rezultatele măsurătorilor se convertesc în estimări ale procentului de carne macră cu ajutorul aparatului.
                     
                  
                     
                        3.
                     
                     
                        Conținutul de carne macră al unei carcase se calculează după următoarea formulă:
                        
                                    (a)
                                 
                                 
                                    pentru femele și porci castrați:
                                    Y = 69,84677591 + (R2P1 × -0,26533522) + (R2P4 × 0,02198992) + (R2P5 × -0,21983787) + (R2P8 × -0,33652390) + (R2P9 × -0,24649355) + (R2P10 × -0,58982872) + (R2P15 × -0,05016562) + (R4P3 × 0,10929868) + (R4P6 × -0,03863696);
                                 
                              
                                    (b)
                                 
                                 
                                    pentru porci masculi întregi:
                                    Y = 74,44553377 + (R2P1 × -0,38670790) + (R2P4 × -0,30489132) + (R2P5 × -0,59474907) + (R2P8 × -0,08150558) + (R2P9 × -0,60928997) + (R2P10 × -0,33877660) + (R2P15 × -0,44580592) + (R4P3 × 0,18532086) + (R4P6 × 0,12614701)
                                 
                              unde:
                        
                                    Y
                                 
                                 
                                    =
                                 
                                 
                                    procentul estimat de carne macră dintr-o carcasă;
                                 
                              
                                    R2P1
                                 
                                 
                                    =
                                 
                                 
                                    grosimea medie a pielii (în mm);
                                 
                              
                                    R2P4
                                 
                                 
                                    =
                                 
                                 
                                    grosimea grăsimii dorsale fără piele (în mm), măsurată în poziția longitudinală a MFT2, la 70 mm de centrul coloanei vertebrale;
                                 
                              
                                    R2P5
                                 
                                 
                                    =
                                 
                                 
                                    grosimea pielii (în mm), măsurată în MFT2 longitudinal, la 70 mm de centrul coloanei vertebrale;
                                 
                              
                                    R2P8
                                 
                                 
                                    =
                                 
                                 
                                    grosimea grăsimii dorsale fără piele (în mm), măsurată în MFT2;
                                 
                              
                                    R2P9
                                 
                                 
                                    =
                                 
                                 
                                    grosimea pielii (în mm), măsurată în MFT2;
                                 
                              
                                    R2P10
                                 
                                 
                                    =
                                 
                                 
                                    grosimea minimă a grăsimii fără piele (în mm), măsurată în MFT1;
                                 
                              
                                    R2P15
                                 
                                 
                                    =
                                 
                                 
                                    grosimea medie a grăsimii cu piele (în mm) a celor doi mușchi lombari, măsurată în MFT1 longitudinal, la 70 mm de la centrul coloanei vertebrale;
                                 
                              
                                    R4P3
                                 
                                 
                                    =
                                 
                                 
                                    grosimea stratului de grăsime 1 (în mm), măsurată în MFT2 longitudinal, la 70 mm de centrul coloanei vertebrale;
                                 
                              
                                    R4P6
                                 
                                 
                                    =
                                 
                                 
                                    grosimea stratului de grăsime 1 (în mm) în MFT2.
                                 
                              
                  
                     
                        4.
                     
                     
                        Această formulă este valabilă pentru carcasele cu o greutate cuprinsă între 50 și 120 kg.
                     
                  PARTEA III
            
               Fat-O-Meater/Manuel Klassificering (FOM/MK)
            
            
                     
                        1.
                     
                     
                        Normele prevăzute în prezenta parte se aplică la clasificarea carcaselor de porc cu ajutorul aparatului „Fat-O-Meater/Manuel Klassificering (FOM/MK)”.
                     
                  
                     
                        2.
                     
                     
                        Aparatul este un echipament de tip sondă manuală și este echipat cu o sondă cu diametrul de șase mm, care conține un fotodetector și are o distanță de operare cuprinsă între 1 și 94 mm.
                     
                  
                     
                        3.
                     
                     
                        Conținutul de carne macră al carcaselor se calculează după următoarea formulă:
                        Y = 69,3882 + (S1 × -0,5673) + (S2 × -0,3282) + (S3 × 0,0397)
                        unde:
                        
                                    Y
                                 
                                 
                                    =
                                 
                                 
                                    procentul estimat de carne macră din carcasă;
                                 
                              
                                    S1
                                    
                                 
                                 
                                    =
                                 
                                 
                                    grosimea grăsimii dorsale (inclusiv șoriciul) în milimetri, măsurată la 8 cm de la linia mediană a carcasei, între a treia și a patra ultime vertebre lombare;
                                 
                              
                                    S2
                                    
                                 
                                 
                                    =
                                 
                                 
                                    grosimea grăsimii dorsale (inclusiv șoriciul) în milimetri, măsurată la 6 cm de la linia mediană a carcasei, între a treia și a patra ultime coaste;
                                 
                              
                                    S3
                                    
                                 
                                 
                                    =
                                 
                                 
                                    grosimea mușchiului în mm, măsurată în același timp și în același loc ca S2.
                                 
                              
                  
                     
                        4.
                     
                     
                        Această formulă este valabilă pentru carcasele cu o greutate cuprinsă între 50 și 120 kg.
                     
                  PARTEA IV
            
               Fat-O-Meater II (FOM II)
            
            
                     
                        1.
                     
                     
                        Normele prevăzute în prezenta parte se aplică la clasificarea carcaselor de porc cu ajutorul aparatului „Fat-o-Meater II (FOM II)”.
                     
                  
                     
                        2.
                     
                     
                        Aparatul este un echipament de tip Fat-O-Meater și trebuie să fie echipat cu o sondă cu diametrul de șase mm care conține un fotodetector (Siemens de tipul SFH 960 — BP 103 sau similar) și are o adâncime de operare de până la 125 mm. Pistolul de măsurat FOM II conține toate achizițiile și analizele relevante din punct de vedere juridic.
                     
                  
                     
                        3.
                     
                     
                        Conținutul de carne macră al carcaselor se calculează după următoarea formulă:
                        Y = 69,2265+ (S1 × -0,5564) + (S2 × -0,3550) + (S3 × 0,0408)
                        unde:
                        
                                    Y
                                 
                                 
                                    =
                                 
                                 
                                    procentul estimat de carne macră din carcasă;
                                 
                              
                                    S1
                                    
                                 
                                 
                                    =
                                 
                                 
                                    grosimea grăsimii dorsale (inclusiv șoriciul) în milimetri, măsurată la 8 cm de la linia mediană a carcasei, între a treia și a patra ultime vertebre lombare;
                                 
                              
                                    S2
                                    
                                 
                                 
                                    =
                                 
                                 
                                    grosimea grăsimii dorsale (inclusiv șoriciul) în milimetri, măsurată perpendicular pe partea posterioară a carcasei, la 6 cm de la linia mediană, între a treia și a patra ultime coaste;
                                 
                              
                                    S3
                                    
                                 
                                 
                                    =
                                 
                                 
                                    grosimea mușchiului Longissimus dorsi în mm, măsurată în același timp și în același loc ca S2.
                                 
                              
                  
                     
                        4.
                     
                     
                        Această formulă este valabilă pentru carcasele cu o greutate cuprinsă între 50 și 120 kg.
                     
                  PARTEA V
            
               Metoda manuală (ZP)
            
            
                     
                        1.
                     
                     
                        Normele prevăzute în această parte a anexei se aplică la clasificarea carcaselor de porc prin „Metoda manuală (ZP)” de măsurare cu ajutorul unei rigle.
                     
                  
                     
                        2.
                     
                     
                        Această metodă poate fi aplicată utilizând o riglă, clasificarea fiind făcută pe baza ecuației de predicție. Metoda se bazează pe măsurarea manuală, pe linia mediană a carcasei despicate, a grosimii stratului de grăsime și a grosimii mușchiului.
                     
                  
                     
                        3.
                     
                     
                        Conținutul de carne macră al carcaselor se calculează după următoarea formulă:
                        Y = 60,3129 + (G × -0,4788) + (M × 0,0671)
                        unde:
                        
                                    Y
                                 
                                 
                                    =
                                 
                                 
                                    procentul estimat de carne macră din carcasă;
                                 
                              
                                    G
                                 
                                 
                                    =
                                 
                                 
                                    grosimea grăsimii, definită ca scurtă măsurare a grăsimii și a grosimii pielii care acoperă mușchiul Gluteus medius;
                                 
                              
                                    M
                                 
                                 
                                    =
                                 
                                 
                                    adâncimea mușchiului, definită ca distanța minimă de la canalul vertebral la capătul cranial al mușchiului Gluteus medius.
                                 
                              
                  
                     
                        4.
                     
                     
                        Această formulă este valabilă pentru carcasele cu o greutate cuprinsă între 50 și 120 kg.